open-index/open-wikipedia-markdown huggingface dataset:
თიბისი ლიზინგი

**თიბისი ლიზინგი** — კომპანია ქართულ სალიზინგო ბაზარზე, რომელიც ემსახურება იურიდიულ პირებს საქართველოს მასშტაბით. ის დაფუძნებულია 2003 წელს და მისი აქციონერები არიან სს თიბისი ბანკი (90,06%) და ევროპის რეკონსტრუქციისა და განვითარების ბანკი (9.94%).

კომპანიას გააჩნია ერთი ფილიალი თბილისში, ჭავჭავაძის N80-ში, თუმცა ემსახურება კლიენტებს მთელი საქართველოს მასშტაბით. 2016 წლის მონაცემებით კომპანიის საერთო პორტფელი 100 მილიონ ლარს აღემატება და მოიცავს ისეთ სექტორებს, როგორიცაა სოფლის მეურნეობა, მედიცინა, მშენებლობა, ტრანსპორტი, სერვისი, ვაჭრობა და ა.შ. ამჟამად "თიბისი ლიზინგი" ემსახურება 800-მდე იურიდიულ პირს.

სს "თიბისი ლიზინგი" სთავაზობს მომხმარებლებს ფინანსურ ლიზინგის, უკულიზინგის და საოპერაციო ლიზინგის მეშვეობით ძირითადი საშუალებების დაფინანსებას, როგორიცაა მანქანა-დანადგარები, მსუბუქი თუ სატვირთო ავტომობილები, სამშენებლო ტექნიკა, აღჭურვილობა და სხვა.

"თიბისი ლიზინგის" პარტნიორები არიან საერთაშორისო საფინანსო ორგანიზაციები, როგორიცაა: BSTDB, EBRD, RESPONSABILITY, SYMBIOTICS, MICROVEST, TRIPLE JUMP და ა.შ.

## რესურსები ინტერნეტში
* ოფიციალური საიტი

კატეგორია:საქართველოს კომპანიები
კვიპროსის ეროვნული გვარდია

**კვიპროსის ეროვნული გვარდია** (ბერძნ: Εθνική Φρουρά, Ethnikí Frourá; თურქ: Kıbrıs Ulusal Muhafızları), ასევე ცნობილია, როგორც  ბერძნული „კვიპროსის ეროვნული გვარდია” ან მოკლედ „ეროვნული გვარდია”  — კვიპროსის გაერთიანებული კომბინირებული შეიარაღებული ძალები. ეროვნული გვარდიის მისიაა შეინარჩუნოს კვიპროსის სუვერენიტეტი, დაიცვას მისი სახმელეთო და საზღვაო ტერიტორიები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა.
მის შემადგენლობაშია: არმია, სამხედრო-საჰაერო ძალები და სამხედრო-საზღვაო ძალები, ასევე სპეციალურ რაზმი, სამოქალაქო უწყებები და გასამხედროებული ძალები.

საბერძნეთი კვიპროსზე ინარჩუნებს სამხედრო გარნიზონს სახელწოდებით: ELDYK ან „ბერძნული ძალები კვიპროსზე” (ბერძნ: Ελληνική Δύναμη Κύπρου, აბრევიატურა: ΕΛΔΥΚ ან ΕΛ.ΔΥ.Κ.), მაგრამ ეს არ არის კვიპროსის რესპუბლიკის სახელმწიფო ძალები და უპირველეს ყოვლისა ემსახურება ნატო-ის ძალების მიერ კვიპროსის ეროვნულ გვარდიის წვრთნასა და მომზადებას.

სურათი:Aerospatiale SA-342L1 Gazelle..jpg|Aerospatiale SA-342L1 Gazelle 
სურათი:Bell 206L-3 LongRanger III 111.jpg|Bell 206L-3 LongRanger III 111 
სურათი:Mil Mi-35P.jpg|Mil Mi-35P 
სურათი:Cng1.jpg| 

## რესურსები ინტერნეტში 
* ეროვნული გვარდიის საიტი
* კვიპროსის კვლევა
* როგორ გავხდეთ კვიპროსის კადეტთა ოფიცერი - Δόκιμος Έφεδρος Αξιωματικός
შეპერდის კუნძულები

**შეპერდის კუნძულები** () — კუნძულთა ჯგუფი ახალი ჰებრიდების არქიპელაგში ეპის და ეფატეს კუნძულებს შორის. შედის ვანუატუს რესპუბლიკის შეფას პროვინციის შემადგენლობაში.

## გეოგრაფია 
რეგიონში მდებარეობს ორი წყალქვეშა ვულკანი: კუვაე და მაკურა. კუნძულები მდებარეობს ამ ვულკანების კალდერის კონტურებში. ყველაზე მაღალი კუნძულია — ემაე (ზღვის დონიდან 644 მეტრზე). ტონგარიკის კუნძულის სიმაღლე ასევე აჭარბებს 500 მეტრს.

შეპერდის კუნძულების ჯგუფში შედიან შემდეგი კუნძულები: ბუნინგა, ლაიკა, მაკურა, მატასო, მონუმენტი, ტონგარიკი, ტონგოა, ემაე.

## ენები 
შეპერდის კუნძულების უმრავლესობა დასახლებულია მელანეზიელებით, როგორც ვანუატუს კუნძულების უმრავლესობა, მაგრამ ემაე ეკუთვნის პოლინეზიურ კულტურას. ემაეს კუნძულის გარდა, რომელზეც ლაპარაკობენ ფუტუნას ენაზე, შეპერდის კუნძულებზე, Ethnologue.com-ის თანახმად, არსებობს სამი ენა, რომელზეც საუბრობს სხვა კუნძულების მოსახლეობა: *ჩრდილოეთ ეფატე*, რომელიც გამოიყენება კუნძულებზე — ნგუნა და ტონგოა; *ნამაკურა* (კუნძულებზე: მატასო, მაკურა, ტონგოა და ტონგარიკი); და *ლელეპა* (კუნძული ლელეპა). ამ ენებზე ასევე საუბრობს კუნძულ ეფატეს მოსახლეობა. ისინი ახლო არიან ერთმანეთთან და ეფატეს სხვა ენებთან და ცენტრალურ ვანუატუსთან, რომლებიც შედიან ცენტრალური-ვანუატუს ენების ენობრივ ჯგუფში.

## სქოლიო
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კოლუმბია (მდინარე)

**კოლუმბია** () — მდინარე ჩრდილოეთ ამერიკის ჩრდილო-დასავლეთ ნაწილში. მიედინება ბრიტანეთის კოლუმბიის, ვაშინგტონისა და ორეგონის ტერიტორიებზე. სიგრძე 2000 კმ. სათავეს იღებს ტბა კოლუმბიიდან და ჩაედინება წყნარ ოკეანეში. მაქსიმალური ხარჯის დროს ძირითადად იკვებება დამდნარი ყინულის წყლით, ახასიათებს სწრაფი დინება. ხელსაყრელ პირობებს ქმნის ჰიდროელექტროსადგურების მშენებლობისთვის. არის ჩრდილოეთ ამერიკის ელექტროენერგიის ყველაზე დიდი მწარმოებელი. მდინარეზე აშენებულია 14 ჰიდროელექტროსადგური.

## რესურსები ინტერნეტში
* 
* National Geographic-ის სტატია მდინარე კოლუმბიაზე 

კატეგორია:ვაშინგტონის მდინარეები
კატეგორია:ორეგონის მდინარეები
კატეგორია:ბრიტანეთის კოლუმბიის მდინარეები
კვიპროსი (რომის პროვინცია)

350px|მინიატიურა|კვიპროსის პროვინცია რომის იმპერიის რუკაზე.
**კვიპროსის პროვინცია** — რომის იმპერიის პროვინცია. რომის რესპუბლიკის შემადგენლობაში კუნძული შედის ძვ. წ. 58 წლიდან, როგორც კილიკიის პროვინციის შემადგენელი ნაწილი. სტრაბონის თანახმად კვიპროსი რომის გავლენას დაექვემდებარა იმის გამო, რომ პუბლიუს კლოდიუს პულხერი მხარს უჭერდა პტოლემეების წინააღმდეგ აჯანყებას. კვიპროსის ანექსიისათვის გაიგზავნა კატონ უმცროსი, რომელსაც დაევალა კუნძულზე რომაული სამართლის სისტემის დამყარება. 

სამოქალაქო ომის დასრულების შემდეგ, რომელმაც ფაქტობრივად შეიწირა რომის რესპუბლიკა, მარკუს ანტონიუსმა კვიპროსი დედოფალ კლეოპატრა VII-ს დაუთმო. მარკუს ანტონიუსის აქციუმის ბრძოლაში დამაცხების შემდეგ კვიპროსი ეგვიპტესთან ერთად კვლავ რომის შემადგენლობაში შევიდა. ძვ. წ. 22 წელს კვიპროსი სენატის პროვინცია გახდა.

რომის მშვიდობა კუნძულზე მხოლოდ ორჯერ დაირღვა. 

პირველი სერიოზული აჯანყება გაიმართა 115-116 წლებში. მისი ორგანიზატორი იყო ებრაელი ბერძნული სახელწოდებით არტემიონი.  მეორე აჯანყება გაიმართა 333-334 წლებში, კონსტანტინე I დიდის წინააღმდეგ. 

IV საუკუნეში რამდენიმე მიწისძვრამ გამოიწვია სალამინის, შიმშილმა და გვალვამ გამოიწვია კუნძულის დაცლა. 

## ლიტერატურა 
* Karageorghis, Vassos, Cyprus From the Stone Age to the Romans: The Roman Period. Thames & Hudson. 1982
* Mitford, Terence. "Roman Cyprus". Aufstieg under Niedergang der Romischen Welt. 1980

კატეგორია:რომის პროვინციები
კატეგორია:კვიპროსის ისტორია
ვანუა-ლავა

**ვანუა-ლავა** () — კუნძული ბანქსის კუნძულებში (არქიპელაგი ახალი ჰებრიდები), წყნარ ოკეანეში. ეკუთვნის ვანუატუს რესპუბლიკას და შედის ტორბას პროვინციაში.

## გეოგრაფია 
კუნძული ვანუა-ლავა — ყველაზე დიდი კუნძულია ბანქსის კუნძულებში არქიპელაგ ახალი ჰებრიდების ჩრდილოეთ ნაწილში. გარს ეკვრის წყნარი ოკეანისა და მარჯნის ზღვის წყლები. შორიახლოს მდებარეობენ კუნძულები: გაუა, მოტა, მოტა-ლავა, როვას კუნძულები და ურეპარაპარა. ვანუა-ლავას აღმოსავლეთით მდებარეობს მცირე კუნძულები კვაკეა და რავენგა. უახლოესი მატერიკი, ავსტრალია, მდებარეობს დაახლოებით 1300 კმ-ში.

ვანუა-ლავას კუნძულს აქვს ვულკანური წარმოშობა. კუნძულების კოლონიზაცია ხდებოდა ხანგრძლივი საზღვაო ცურვისას დიდი კანოეებით, რომლებშიც ეტეოდა 200 ადამიანამდე. მოგზაურებს ასევე თან მიჰყავდათ ზოგიერთი საჭირო ცხოველები, სასოფლო სამეურნეო მცენარეების თესლები, რომლებიც შემდგომში გაამრავლეს ახალ მიწებზე.

პირველად ვანუა-ლავა 1859 წელს გამოიკვლია ახალზელანდიელმა ეპისკოპოსმა ჯორჯ ოგასტუს სელიუინმა. შემდგომში სურემატამატიზე ხდებოდა გოგირდის მოპოვება.

1906 წლის მარტში ვანუა-ლავა, როგორც ახალი ჰებრიდების სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი.

1980 წლის 30 ივნისს ახალმა ჰებრიდებმა მიიღო დამოუკტდებლობა დიდი ბრიტანეთისგან და საფრანგეთისგან, და კუნძული ვანუა-ლავა გახდა ვანუატუს რესპუბლიკის ტერიტორია.

## მოსახლეობა 
2009 წელს კუნძულ ვანუა-ლავას მოსახლეობის რაოდენობამ მიაღწია 2623 ადამიანს. კუნძულელთა ძირძველი ენებია მელანეზიური ენები *მოსინა* (400 მოლაპარაკე 1981 წელს) და *ვატრატა* (600 მოლაპარაკე 1983 წელს).

ყველაზე დიდი დასახლებული პუნქტია — სოფელი *სოლა*, რომელიც ტორბას პროვინციის ადმინისტრაციული ცენტრია.

## ეკონომიკა 
ადგილობრივი მოსახლეობის ძირითადი საქმიანობაა — სოფლის მეურნეობა, პლანტაციური მეურნეობა (ქოქოსის პალმების მოყვანა, კოპრის წარმოება). კუნძულზე მოქმედებს აეროდრომი.

## რესურსები ინტერნეტში
* ვანუატუს კუნძულები 

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
პიედეკუესტა

**პიედეკუესტა** () — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.189 მეტრზე. 2005 წლის მონაცემებით, მოსახლეობა 116 914 ადამიანს შეადგენდა, სიმჭიდროვე 307.67 ადამიანი კმ²-ზე. ფართობი 380 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:სანტანდერის დეპარტამენტის მუნიციპალიტეტები და ქალაქები
გრძელბალნიანი კოლი

**გრძელბალნიანი კოლი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

თანამედროვე კოლის წინაპრები ჩრდილოეთ შოტლანდიის ცივი მხარეებიდან იყვნენ. მათ უფრო მოკლე ფეხები და დრუნჩი ჰქონდათ. კოლის ელეგანტურმა გარეგნობამ ჯერ ძაღლების მოშენებით დაკავებული ადამიანების ყურადღება მიიპყრო და მხოლოდ ამის შემდეგ ფართო პუბლიკისა. მას შემდეგ, რაც დედოფალმა ვიქტორიამ სახლში აიყვანა ეს ძაღლი, კოლის პოპულარობა გაიზარდა, თუმცა საერთაშორისო ყურადღება კოლიმ უფრო გვიან მიიღო, მას შემდეგ, რაც ჰოლივუდში გადაიღეს კინოფილმი ლესიზე.

კოლის გაწვრთნა ადვილია, იგი დამჯერია, ბავშვების საიმედო დამცველი და კარგი მოდარაჯეა. კოლის ბეწვს ყოველდღიური მოვლა სჭირდება. კოლის ცხვირი ადვილად ზიანდება მზეზე, აქვს ნუშისებრი თვალები და გრძელი, ხშირი ბალანი, რომლის შეფერილობა შეიძლება იყოს სიასამურისფერი თეთრით, მარმარილოსფერი (ბლუ-მერლი) და სამფერი (მარმარილოსფერი, წითური, თეთრი). კოლის განსაკუთრებული ფიზიკური დატვირთვა სჭირდება, კარგად ეგუება ცივ კლიმატს  და ცუდად გრძნობს თავს ცხელ, მზიან კლიმატში.

## რესურსები ინტერნეტში
* გრძელბალნიანი კოლი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
გლუვბალნიანი კოლი

**გლუვბალნიანი კოლი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

ეს ჯიში მომდინარეობს 1973 წელს დაბადებული სამფერიანი ლეკვისგან, სახელად ტრეფოლდი. გლუვბალნიან კოლის აქვს ასევე გრეიჰაუნდის სისხლიც. დიდი ხნის განმავლობაში გლუვბალნიანი და გრძელბალნიანი კოლი ერთ ჯიშად ითვლებოდა, რადგან გრძელბალნიან კოლის ზოგჯერ უჩნდება გლუვბალნიანი ლეკვები. თუმცა დღესდღეობით ორივე ჯიში აღიარებულია, რადგან გამოვლინდა მათ შორის გენეტიკური განსხვავებები. გლუვბალნიანი კოლი ისე პოპულარული არ არის, როგორც გრძელბალნიანი და ძალიან იშვიათად გვხვდება დიდი ბრიტანეთის ფარგლებს გარეთ.

ის უფრო მშიშარაა ვიდრე მისი ახლო ნათესავი. მიუხედავად ამისა, ის კარგი კომპანიონია, რომელიც სწრაფად ეჩვევა ქალაქში ცხოვრებას. ძნელად უძლებს სიცხეს, კარგად ეგუება სიცივეს და ბავშვებს. ადვილად იწვრთნება, სჭირდება დამატებითი ფიზიკური დატვირთვა. გლუვბალნიან კოლის აქვს წაგრძელებული დრუნჩი, აწეული ყურები, დაკუნთული თეძოები. წინა ფეხები გრძელი და ვიწროა, უკანა ფეხები გრძელი და დაკუნთულია. ბალანი მოკლე და გლუვია. სჭირდება განსაკუთრებული მოვლა. ბალნის შეფერილობა შეიძლება იყოს კრემისფერი თეთრით, მარმარილოსფერი (ბლუ-მერლი), სამფერი (შავი, ჟღალი, თეთრი).

## რესურსები ინტერნეტში
* გლუვბალნიანი კოლი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
შეტლანდიური ნაგაზი

**შეტლანდიური ნაგაზი** () — ძაღლის ჯიში, რომელიც გამოყვანილია დიდ ბრიტანეთში XVIII საუკუნეში.

როგორც ჩანს, ეს ჯიში გაჩნდა გრძელბალნიანი კოლისა და შოტლანდიაში შეტლანდიის კუნძულის ძაღლების შეჯვარებით. შეტლანდიური ნაგაზი, რომელსაც ასევე შელტის ეძახიან - ერთ-ერთი პოპულარული ჯიშია იაპონიაში. ის ფართოდაა გავრცელებული, ასევე, დიდ ბრიტანეთსა და ჩრდილოეთ ამერიკაში. მიუხედავად იმისა, რომ შელტი იშვიათად გამოიყენება როგორც მუშა ძაღლი, მან შეინარჩუნა მოდარაჯის და მწყემსის ინსტინქტები და წარმატებით იცავს ხალხს. ოდესღაც შელტის ჯუჯა შოტლანდიურ ნაგაზს უწოდებდნენ, მაგრამ ის არ არის მოკლეფეხება, როგორც ტაქსა, არამედ შეიძლება ჩაითვალოს კლასიკურ მინიატურულად. 

შელტი - შოტლანდიური მუშა ნაგაზების უფრო პატარა ფორმაა. მინიატურიზაციამ გამოიწვია ფეხების ძვლების მოტეხილობის რისკის ზრდა, საჭმლის მონელებასთან და მხედველობასთან დაკავშირებული პრობლემები. შეტლანდიურ ნაგაზს აქვს ძალიან სქელი ბალანი კისერზე, პატარა, დაცვეტილი ყურები. მთელ სხეულს ფარავს გრძელი, უხეში ბალანი. ის კარგად ეგუება სიცივეს და ქალაქის პირობებში ცხოვრებას, ადვილად იწვრთნება, კარგად ეწყობა ბავშვებს და სხვა ძაღლებს. ბალანს განსაკუთრებული მოვლა სჭირდება.

## რესურსები ინტერნეტში
* შეტლანდიური ნაგაზი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
ნაკაიძეები

**ნაკაიძეები** — ქართული გვარი.

ნაკაიძეების (ნაკაშიძეების) საგვარეულო მოდის გვარ ნაკანიდან. ნაკანი შუა საუკუნეებში გადაკეთდა ნაკაშიდ, გვიან შუა საუკუნეებში კი ნაკაშიძედ. ნაკაშიძეები შუა გურიაში ცხოვრობდენ და მათი ერთი შტო თავადები იყვნენ. XII საუკუნეში ,თავადის წოდების მიღების შემდეგ, გავრცელებული წესის წინააღმდეგ ნაკაშიძეებმა გვარი არ გამოიცვალეს, არამედ ნათესავებს აიძულებს, გვარიდან „შ“ ამოიღონ და ნაკაიძეები გამხდარიყვნენ. ეს პროცესი მიმდინარეობდა XVII საუკუნემდე. ნაკაიძეები ნაკაშიძეთა აზნაურები იყვნენ. გვიან შუა საუკუნეებში აზნაური ნაკაიძეები ასევე თავდგირიძეებს ემსახურებოდნენ. ეს შტო გელაურა-ხუცუბანში ცხოვრობდა. ხუცუბნის თემში დღესაც არსებობს სოფელი ნაკაიძეები.

ნაკაიძეები მხედრები იყვნენ და მათი მფარველი წმინდანი წმინდა გიორგი იყო.

## ლიტერატურა
* *სიხარულიძე ი.*; „ნაკაიძეთა საგვარეულო“ — გაზეთი „ალიონი“ N43, გვ. 4 2014 წ.

კატეგორია:საქართველოს ფეოდალური საგვარეულოები
კატეგორია:გურია
ვერონიკა როთი

**ვერონიკა როთი** (Veronica Roth, დ. 19 აგვისტო 1988) — ამერიკელი მწერალი და მოთხრობების ავტორი. ცნობილია HarperCollins-ის მიერ გამოცემული ტრილოგიით „დივერგენტის“ სამყაროს შესახებ, რომელშიც შედის „დივერგენტი“, „ინსურგენტი“ და „ელიგენტი“. 

როთი დაიბადა ნიუ-იორკში და გაიზარდა ბარინგტონში (ილინოისის შტატი). დედამისი, ბარბარა როსი, ამავე ქალაქში ცხოვრობს და მხატვარია. ვერონიკა ყველაზე უმცროსის სამ  დედმამიშვილს შორის. მისი მშობლები მაშინ განქორწინდნენ, როცა იგი 5 წლის იყო. ამის შემდეგ დედამისი დაქორწინდა ფინანსურ კონსულტანტ ფრენკ როსზე. 

2005 წელს როთმა ბარიგნტონის საშუალო სკოლა დაამთავრა. 1 წლის შემდეგ კარლტონის კოლეჯში შევიდა, შემდეგ კი ჩრდილო-დასავლეთის უნივერსიტეტში, სადაც წერითმა შემოქმედებითმა პროგრამამ დააინტერესა. 2011 წელს ის დაქორწინდა ფოტოგრაფ ნელსონ ფიჩზე. ამჟამად წყვილი ჩიკაგოში ცხოვრობს.

## რესურსები ინტერნეტში
* ავტორის ბლოგი   
* 

## სქოლიო
კატეგორია:დაბადებული 1988
კატეგორია:ამერიკელი მწერლები
კატეგორია:ცოცხალი ადამიანები
ტასოს პაპადოპულოსი

**ტასოს ნიკოლაუ პაპადოპულოსი** (; დ. 7 იანვარი, 1934, ნიქოზია — გ. 12 დეკემბერი, 2008, ნიქოზია) — კვიპროსელი პოლიტიკოსი, ქვეყნის პრეზიდენტი 2003-2008 წლებში.  

1950-იანი წლების ბოლოდან კვიპროსის დამოუკიდებლობის აქტივისტია. დამოუკდებლობის მიღების შემდეგ მსახურობდა მაღალ პოლიტიკურ თანამდებობებზე. 2003 წელს აირჩიეს კვიპროსის პრეზიდენტად. 2004 წელს პრეზიდენტი პაპადოპულოსი გამოვიდა გაეროს გენრალური მდივნის კოფი ანანის მიერ შემუშავებული კონფლიქტის მოგვარების გეგმის წინააღმდეგ. ითვლება, რომ პრეზიდენტის პოზიციია გახდა ანანის გეგმის წარუმატებლობის მიზეზი. 2008 წლის საპრეზიდენტო არჩევნებში  დამარცხდა დიმიტრის ქრისტოფიასის წინააღმდეგ ბრძოლაში.

2009 წლის 11 დეკემბერს, პრეზიდენტის გარდაცვალებიდან ერთი წლის თავზე საფლავიდან მოიპარეს მისი სხეული. 2010 წლის 8 მარტს ის ქვეყნის დედაქალაქთან ახლოს მდებარე სასაფლაოზე იპოვეს. დანაშაულის მოტივი დღემდე გაურკვეველია.

## იხილეთ აგრეთვე 
* კვიპროსის პრეზიდენტი

## რესურსები ინტერნეტში
* Cyprus Elections & Politics

## სქოლიო
კატეგორია:კვიპროსის პრეზიდენტები
კატეგორია:დაბადებული  7 იანვარი
კატეგორია:დაბადებული 1934
კატეგორია:გარდაცვლილი 12 დეკემბერი
კატეგორია:გარდაცვლილი 2008
კატეგორია:XXI საუკუნის კვიპროსელი პოლიტიკოსები
Microsoft Band

300px|მინიატიურა|Microsoft Band
**Microsoft Band** — კორპორაცია მაიკროსოფტის მიერ შექმნილი და განვითარებული ჭკვიანი საათი და ფიტნეს-სამაჯური. შეზღუდული რაოდენობით, 199 აშშ დოლარად, შეერთებულ შტატებში ხელმისაწვდომი გახდა 2014 წლის 29 ოქტომბერს.

მცირე რაოდენობის გამო (5000 ცალი), ონლაინ-სივრცესა და მაღაზიებში მოწყობილობა გამოსვლის დღესვე სრულიად გაიყიდა. საათს აქვს ათი სენსორი, მათ შორის გულისცემის პოტიკურ მონიტორი,  GPS და UV სენსორი. სრული დატენვის შემთხვევაში მოწყობილობის ბატარეას ორი დღე შეუძლია გასძლოს. მოწყობილობას გააჩნია ჩაშენებული აპლიკაციები (თაილები), მათ შორის ჩასანიშნები, UV, მაღვიძარა, ტაიმერი, ზარები, ტექსტური შეტყობინებები, კალენდარი, Facebook, ამინდი და ა. შ. იმ შემთხვევაში, თუ ჭკვიანი საათი დაკავშირებულია Windows Phone 8.1-ზე მომუშავე მოწყობილობასთან, ხელმისაწვდომია კორტანაც, თუმცა, ჯერჯერობით არ მუშაობს მისი ყველა მახასიათებელი. შეტყობინებათა ცენტრის (Notifications Center) თაილის საშუალებით, თქვენ ასევე შეგიძლიათ იხილოთ თქვენი ტელეფონის უახლესი შეტყობინებები. Microsoft-ის განცხადებით, სამომავლოდ აღნიშნული ფიტნეს-სამაჯური სხვა დეველოპერების მიერ შექმნილი აპლიკაციების მხარდაჭერით აღიჭურვება. ამასთან ერთად, საინტერესოა ის ფაქტიც, რომ მოწყობილობა არ გამოიყენებს საოპერაციო სისტემას.

## რესურსები ინტერნეტში
* ოფიციალური საიტი

## სქოლიო
კატეგორია:Microsoft
კატეგორია:ჭკვიანი საათები
გაუა

**გაუა** () — კუნძული ბანქსის კუნძულებში (არქიპელაგი ახალი ჰებრიდები), წყნარ ოკეანეში. ეკუთვნის ვანუატუს რესპუბლიკას და შედის ტორბას პროვინციაში.

## გეოგრაფია 
კუნძული გაუა მდებარეობს არქიპელაგ ახალი ჰებრიდების ჩრდილოეთ ნაწილში მდებარე ბანქსის კუნძულებს. გარს აკრავს წყნარი ოკეანისა და მარჯნის ზღვის წყლები. სამხრეთ-აღმოსავლეთით მდებარეობს კუნძული მერე-ლავა, ჩრდილოეთით — კუნძული ვანუა-ლავა. უახლოესი მატერიკი, ავსტრალია, მდებარეობს დაახლოებით 1300 კმ-ში.

კუნძული გაუას, როგორც ახალი ჰებრიდების სხვა კუნძულებს, აქვს ვულკანური წარმოშობა. ისტორიულად აქტიური კონუსის *გარატის მთების* და კალდერის სამხრეთ-დასავლეთ ნაწილში სხვა მცირე ტუფის კონუსების ჩამოყალიბებასთან ერთად ხდებოდა კალდერული *ლეტასის ტბის* ფორმირება. ლეტასის ტბის ფართობი შეადგენს 1900 ჰექტარს, ხოლო სიღრმე ზოგიერთ ადგილებში აღწევს 360 მეტრს.

1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული გაუა გახდა ვანუატუს რესპუბლიკის ტერიტორია.

## მოსახლეობა 
2009 წელს კუნძულ გაუას მოსახლეობის რაოდენობა შეადგენდა 2491 ადამიანს. კუნძულელები ლაპარაკობენ რამდენიმე მელანეზიურ ენაზე:
* *დორიგი* (157 მოლაპარაკე 2000 წელს; გამოიყენება სოფლებში დორიგი და კვეტეონი);
* *კორო* (105 მოლაპარაკე 1983 წელს; გამოიყენება სოფლებში კორო და მეკეონი);
* *ლაკონი* (300 მოლაპარაკე 1983 წელს);
* *ნუმე* (450 მოლაპარაკე 1983 წელს).

მოსახლეობა ცხოვრობს რამდენიმე სანაპირო სოფლებში, რომლებიც მდებარეობენ გაუას დასავლეთ, სამხრეთ და ჩრდილო-აღმოსავლეთ სანაპიროებზე. ყველაზე დიდი დასახლებული პუნქტებია სოფლები — *ონეტარი და ბევეტო*.

## ეკონომიკა 
ადგილობრივი მაცხოვრებლების ძირითადი საქმიანობაა — სოფლის მეურნეობა (კაკაოს მოყვანა და კოპრის დამუშავება). კუნძულზე მოქმედებს აეროდრომი.

## რესურსები ინტერნეტში
* ვანუატუს კუნძულები 

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
სან-მარკოსი (სუკრე)

**სან-მარკოსი** () — ქალაქი და მუნიციპალიტეტი კოლუმბიაში, სუკრეს დეპარტამენტში. მდებარეობს ზღვის დონიდან 35 მეტრზე. 2005 წლის მონაცემებით, მოსახლეობა 50 336 ადამიანს შეადგენდა, სიმჭიდროვე 57.14 ადამიანი კმ²-ზე. ფართობი 881 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:სუკრეს დეპარტამენტის მუნიციპალიტეტები და ქალაქები
იემიშჩი ჰასან-ფაშა

**იემიშჩი ჰასან-ფაშა** (; დ. 1535 — გ. 1603, სტამბოლი) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1601-1603 წლებში.

ჰასან-ფაშა იყო ადგილობრივი  თურქი, რომელმაც ბავშვობა როგავაში გაატარა .შემდეგ იგი გადავიდა ბრიზრენში, სადაც დაწყებითი განათლება მიიღო სტამბოლის სამხედრო აკადემიაში. სამხედრო აკადემიის დამთავრების შემდეგ ჰასან-ფაშა გახდა იმპერიის დიდი ვეზირი. იგი სიკვდილით დასაჯა მეჰმედ III-მ 1603 წელს. დაქორწინებული იყო მურად III-ის ქალიშვილზე. სულთანზადე მეჰმედ-ფაშა იყო მისი შვილიშვილი.

## ლიტერატურა 
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010)  say.359-360
* Danişmend, İsmail Hâmi (1971), *Osmanlı Devlet Erkânı*,  İstanbul:Türkiye Yayınevi.
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı*. İstanbul:Çatı Kitapları. ISBN 9789758845000
* Barkey, Karen (1997), *Bandits and Bureaucrats: The Ottoman Route to State Centralization''. Cornell University Press.  ISBN 0801484197. say. 203. 

კატეგორია:ოსმალეთის იმპერიის დიდი ვეზირები
კატეგორია:სიკვდილით დასჯილი ოსმალეთის დიდი ვეზირები
კატეგორია:დაბადებული 1535
კატეგორია:გარდაცვლილი 1603
კვიპროსის საფეხბურთო ჩემპიონატი

**კვიპროსის პირველი დივიზიონი** () — პროფესიონალური საფეხბურთო ლიგა კვიპროსის კლუბებისთვის. წარმოადგენს კვიპროსის უმაღლეს საფეხბურთო ლიგას. 1934 წლიდან ტარდება კვიპროსის ფეხბურთის ასოციაციის ორგანიზებით. სეზონი იწყება აგვისტოში და მთავრდება მაისში. ჩემპიონატში მონაწილეობას იღებს 14 კლუბი.

ყველაზე მეტჯერ ქვეყნის ჩემპიონი ნიქოზიის „აპოელი“ გახდა, რომელმაც 27-ჯერ მოიპოვა ტიტული. მოქმედი გამარჯვებულია „აპოელი“.

## ჩემპიონები 
## სტატისტიკა კლუბების მიხედვით 
## რესურსები ინტერნეტში 
* კვიპროსის ფეხბურთის ასოციაციის ოფიციალური საიტი   
* Cyprus - List of Champions

კატეგორია:კვიპროსის საფეხბურთო ჩემპიონატი
კატეგორია:კვიპროსის საფეხბურთო ტურნირები
კატეგორია:კვიპროსის ფეხბურთი
კატეგორია:ეროვნული საფეხბურთო ჩემპიონატები
წვერიანი კოლი

**წვერიანი კოლი** () — ძაღლის ჯიში, რომელიც გამოყვანილია დიდ ბრიტანეთში XVI საუკუნეში.

გადმოცემის თანახმად, წვერიანი კოლი პოლონური ნაგაზიდან მოდის. დიდი ბრიტანეთის „დაპყრობის“ შემდეგ ეს ჯიში წარმატებით გავრცელდა აშშ-სა და კანადაში. წვერიანი კოლი XX საუკუნის დასაწყისისთვის თითქმის განადგურდა და მხოლოდ 1944 წელს აღადგინეს, როდესაც ქალბატონმა უილსონმა, რომელსაც უკვე ჰყავდა ძაღლი სახელად ჯენი, შეიძინა მეორე - სახელად ბეილი. სწორედ ამ ორი ძაღლის შთამომავალია დღეს არსებული ყველა წვერიანი კოლი. 

ამ საზრიან, სიცოცხლის მოყვარულ ცხოველებს მუდმივი გონებრივი და ფსიქიკური დატვირთვა სჭირდებათ. ის იდეალურია ენერგიული ადამიანისათვის, რომელსაც ბევრი თავისუფალი დრო აქვს. წვერიანი კოლი ადვილად ეგუება ქალაქის პირობებს და სიცივეს, ძნელად იწვრთნება. აქვს საშუალო ზომის ყურები, რომლებიც დაფარული გრძელი ბალნით, ასევე გრძელი ბალნითაა დაფარული წინა ფეხები, აქვს გრძელი კუდი. ბალანს განსაკუთრებული მოვლა სჭირდება. ბალნის შეფერილობა შეიძლება იყოს ნაცრისფერი, ხორბლისფერი, ცისფერი, ყავისფერი, შავი.

## რესურსები ინტერნეტში
* წვერიანი კოლი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
ძველინგლისური ნაგაზი

**ძველინგლისური ნაგაზი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

უფრო სავარაუდოა, რომ ძველინგლისური ნაგაზი სათავეს იღებს კონტინენტური ნაგაზისგან - კერძოდ, ბრიარისგან. მიზანმიმართული გამრავლება დაიწყო 1880-იან წლებში. 1961 წელს ერთ-ერთმა საღებავების მწარმოებელმა საკუთარი პროდუქციის ტელევიზიით რეკლამირებისთვის სიმბოლოს სახით გამოიყენა ძველინგლისური ნაგაზი. ამის შემდეგ მკვეთრად მოიმატა მოთხოვნამ როგორც საღებავებზე, ასევე ამ ჯიშის ძაღლებზე. ბობტეილებში ზოგჯერ ვლინდება ძველი აგრესიული ინსტინქტები, მაგრამ ამის აღმოფხვრა გაწვრთნით შეიძლება. 

მიუხედავად იმისა, რომ ძველინგლისური ნაგაზი ქალაქის ბინაში ოდნავ მოუქნელია, ის კარგი კომპანიონი და დამცველია. პატარაობაში რბილი ბალანი შემდეგ უხეშდება და განსაკუთრებული მოვლა სჭირდება. ბალნის შეფერილობა შეიძლება იყოს ცისფერი თეთრით და ნაცრისფერი თეთრით. აქვს თითქმის კვადრატული თავი და ძლიერი მართკუთხა ყბები. სწორ ფეხებს უხეში ბალანი ფარავს. ძველინგლისური ნაგაზი კარგად ეგუება ქალაის პირობებში ცხოვრებას და ბავშვებს, კარგი მოდარაჯეა.

## რესურსები ინტერნეტში
* ძველინგლისური ნაგაზი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
უელშ კორგი კარდიგანი

**უელშ კორგი კარდიგანი** () — ძაღლის ჯიში, რომელიც გამოყვანილია დიდ ბრიტანეთში შუა საუკუნეებში.

ზოგიერთი სპეციალისტიი ამტკიცებს, რომ ეს ძაღლები დიდ ბრიტანეთში 3000 წლის წინ, კელტებთან ერთად მოხვდნენ. ზოგიც ფიქრობს, რომ ისინი კონტინენტზე მცხოვრები ბასეტების შორეული ნათესავები არიან, რომლებიც დიდ ბრიტანეთში დაახლოებით ასი წლის წინ ჩაიყვანეს. XIX საუკუნეში უელშ კორგი პემბროკთან შეჯვარებამ გამოიწვია ორი ჯიშის დაახლოება. თუ უელშ კორგი კარდიგანის მახლობლად იმყოფებით, დაიცავით წვივები მისი მჭრელი კბილებისგან. ეს სერიოზული მუშა ძაღლია, რომელიც გაბნეულ ნახირს ერთად უყრის თავს, ამას ახერხებს ნახირის ქვედა კიდურებზე კბენით. ამასთან, ის ადვილად იძვრენს თავს ჩლიქების დარტყმებისაგან. სიტყვა "cur" ოდესღაც ნიშნავდა, "თვალყურისდევნას", ხოლო ძველინგლისურად კი ძაღლია. კორგი სახელს ამართლებს - ის საკუთრების თავდადებული დამცველი და ცხვრების და მსხვლილი რქოსანი საქონლის უბადლო მწყემსია. ის, ასევე, კარგი კომპანიონია.

უელშ კორგი კარდიგანის თავი მელიისას მოგვაგონებს. აქვს გლუვი, უხეში ბალანი, ფუმფულა კუდი. ბალნის შეფერილობა მრავალნაირია. ის კარგად ეგუება ქალაქის პირობებს. კარგი მოდარაჯეა. ძნელად იწვრთნება, კარგად ეგუება ბავშვებს და სხვა ძაღლებს, არ სჭირდება დამატებითი ფიზიკური დატვირთვა.

## რესურსები ინტერნეტში
* უელშ კორგი კარდიგანი  (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
უელშ კორგი პემბროკი

**უელშ კორგი პემბროკი** () — ძაღლის ჯიში, რომელიც გამოყვანილია დიდ ბრიტანეთში X საუკუნეში.

უელშ კორგი პემბროკი ძალიან ჰგავს შვედურ ვალჰუნდს. შესაძლოა დიდი ბრიტანეთიდან დაბრუნებულმა ვიკინგებმა თან ჩაიყვანეს ამ ძაღლების წინაპრებიც. XIX საუკუნეში ამ ძაღლებს იყენებდნენ მთელ დიდ ბრიტანეთში ბაზრობებზე ნახირის გადასარეკად. უელშ კორგი პემბროკის წინაპრების ამტანობამ და ეფექტურობამ მათ შესანიშნავი მუშა ძაღლების სახელი მოუხვეჭა. მიუხედავად იმისა, რომ დღესაც ეს ჯიში სამუშაოდ გამოიყენება, ხშირად კომპანიონადაც ჰყავთ. შესაძლო გახდა, ასევე, კბენისადმი მიდრეკილების ოდნავ შემცირება. 

უელშ კორგი პემბროკს აქვს საშუალო სიდიდის, მაგარი, ბოლოებში მომრგვალებული ყურები, ოვალური, ყავისფერი, საშუალო ზომის თვალები, უკუდობა მემკვიდრეობითია. ბალნის შეფერილობა შეიძლება იყოს კრემისფერი, ღია ჟღალი, ჟღალი, შავი ხორბლისფრით. უელშ კორგი პემბროკი ადვილად ეგუება ქალაქის პირობებში ცხოვრებას, კარგი მოდარაჯეა. არ სჭირდება დამატებითი ფიზიკური დატვირთვა. ძნელად იწვრთნება. ცუდად ეგუება ბავშვებს და სხვა ძაღლებს.

## რესურსები ინტერნეტში
* უელშ კორგი პემბროკი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
ლიბერალებისა და დემოკრატების ალიანსი ევროპისთვის

**ლიბერალებისა და დემოკრატების ალიანსი - ევროპისთვის** (, შემოკლებით **ALDE**, ან **ALDE Party**) — ევროპული პოლიტიკური პარტია რომელიც შედგება 60 ეროვნული დონის ლიბერალური პარტიისგან. პარტია 1976 წლის 26 მარტს, ქალაქ შტუტგარტში, შტუტგარტის დეკლარაციის ხელმოწერით შეიქმნა როგორც **ევროპის ლიბერალური და დემოკრატიული პარტიების ფედერაცია** (), რომელიც 1977 წელს გახდა  **ევროპელი ლიბერალები და დემოკრატები** (, ELD) ხოლო 1986 წელს გახდა **ევროპელი ლიბერალ-დემოკრატები და რეფორმისტები** (, ELDR). 2004 წლის 30 აპრილს ოფიციალურად გადაიქცა ევროპულ პარტიად და დაირქვა **ევროპელი ლიბერალურ-დემოკრატიული და რეფორმისტული პარტია** (, ELDR Party). ALDE არის  ლიბერალური ინტერნაციონალის წევრი. 

ALDE-სთან აფილირებული არასამთავრობო ორგანიზაცია არის ევროპის ლიბერალური ფორუმი. ALDE ევროპაში მოქმედი პოლიტიკური პარტიების ალიანსია, რომელიც შექმნილია საერთო ლიბერალური და დემოკრატიული ღირებულებების გარშემო.  ალიანსში შემავალი ცნობილი პარტიებია თავისუფალი დემოკრატიული პარტია (გერმანია), ლიბერალ-დემოკრატები (გაერთიანებული სამეფო), თავისუფალი დემოკრატიული პარტია (შვეიცარია), ლიბერალური სახალხო პარტია და ცენტრის პარტია (შვედეთი). საქართველოს პოლიტიკური პარტიებიდან ALDE-ს სრულუფლებიანი წევრები არიან საქართველოს რესპუბლიკური პარტია, თავისუფალი დემოკრატები, სტრატეგია აღმაშენებელი, და ლელო საქართველოსთვის, ხოლო ასოცირებული წევრია - გირჩი — მეტი თავისუფლება.

## სქოლიო
## რესურსები ინტერნეტში
*

კატეგორია:ლიბერალური პარტიები
კატეგორია:1976 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
გერი კეიჰილი

**გერი კეიჰილი** (; დ. 19 დეკემბერი, 1985) — ინგლისელი ფეხბურთელი, ცენტრალური მცველი. ამჟამად იგი თავისუფალი აგენტია. მონაწილეობა აქვს მიღებული 2014 წლის მსოფლიო ჩემპიონატზე. 2013-2014 წლებში მოხვდა პრემიერ-ლიგის სიმბოლური ნაკრებში.

## ტიტულები
 **ჩელსი**: (9)
* უეფა-ს ჩემპიონთა ლიგა (1): 2011–12
* უეფა-ს ევროპის ლიგა (2) : 2012–2013, 2018–2019
* ინგლისის პრემიერლიგა (2): 2014–2015, 2016–17
* ინგლისის ლიგის თასი (2): 2014–2015, 2016–17
* ინგლისის ასოციაციის თასი (2): 2011–12, 2017–18

## რესურსები ინტერნეტში
*
*
*გერი კეიჰილი ჩელსის ოფიციალურ საიტზე

კატეგორია:დაბადებული 1985
კატეგორია:ინგლისელი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ასტონ ვილას ფეხბურთელები
კატეგორია:ბარნლის ფეხბურთელები
კატეგორია:ბოლტონ უონდერერსის ფეხბურთელები
კატეგორია:ჩელსის ფეხბურთელები
კატეგორია:პრემიერ ლიგის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 19 დეკემბერი
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები
ხუან I (არაგონი)

**ხუან I მონადირე** (; დ. 27 დეკემბერი, 1350 — გ. 13 მაისი, 1396) — არაგონის, ვალენსიის, სარდინიის და კორსიკის (ჯოვანი I-ის სახელით) მეფე, ბარსელონიის გრაფი 1387 წლიდან.

არაგონის მეფის პედრო IV-ისა და მისი მესამე მეუღლის ელეონორა სიცილიელის ვაჟიშვილი. ცნობილია, როგორც პროვანსალური ტრუბადურების მფარველი, რომლებმაც ბარსელონაში ჩამოაყალიბეს Jeux floraux-ის მსგავსი. ხალხს არ უყვარდა სასტიკი მმართველობის გამო.

## ოჯახი 
1373 წელს ცოლად შეირთო მატე დ’არმანიაკი. ჟან I დ’არმანიაკის ქალიშილი. 5 შვილიდან გადარჩა მხოლოდ ერთი ქალიშვილი: 
*ჟანა (1375-1407 წწ.)
1380 წელს ის დაოჯახდა მეორედ იოლანდა დე ბარზე (დაახლოებით 1365-1431 წწ.), რობერტ I-ის, ბარის ჰერცოგის ქალიშვილზე. შვილები:
* ჟაკ (1382-1388 წწ.)
*იოლანდა (1383-1443 წწ.) 1400 წელს ცოლად გაყვა ლუი II-ზე ანჟუს ჰერცოგზე.

ხუანის გარდაცვალების შემდეგ ტახტზე ადის მისი ძმა მარტინი.

## ლიტერატურა
* 

კატეგორია:არაგონის მეფეები
კატეგორია:დაბადებული 27 დეკემბერი
კატეგორია:დაბადებული 1350
კატეგორია:გარდაცვლილი  13 მაისი
კატეგორია:გარდაცვლილი 1396
კატეგორია:ბარსელონის დინასტია
ანსერმანუევო

**ანსერმანუევო** () — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 990 მეტრზე. 2005 წლის მონაცემებით, მოსახლეობა 19 836 ადამიანს შეადგენდა, სიმჭიდროვე 64.4 ადამიანი კმ²-ზე. ფართობი 308 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
დიმიტრის ქრისტოფიასი

**დიმიტრის ქრისტოფიასი** (; დ. 25 აგვისტო, 1946 — გ.  21 ივნისი,  2019) — კვიპროსელი პოლიტიკოსი, ქვეყნის პრეზიდენტი 2008-2013 წლებში.

## ბიოგრაფია 
დაიბადა 1946 წელს სოფელ დიკომოში, რომელიც კუნძულის ჩრდილოეთ ნაწილში მდებარეობს. 1964 წლიდან მშრომელი ხალხის პროგრესული პარტიის წევრია. 1969-1974 წლებში სწავლობდა მოსკოვში და დაიცვა საკანდიდატო დისერტაცია ისტორიაში. 1988 წლიდან მშრომელი ხალხის პროგრესული პარტიის ლიდერია. 2001 წლის 7 ივნისიდან კვიპროსის პარლამენტის თავმჯდომარეა, 2006 წელს მეორედ აირჩიეს ამ თანამდებობაზე. 2008 წლის 24 თებერვალს აირჩიეს ქვეყნის პრეზიდენტად. მეორე დღეს მან ნიქოზიაში პირობა დადო, რომ გააერთიანებდა კვიპროსს. ინაუგურაციაზე მან განაცხადა, რომ კვიპროსის მთავრობის უმთავრესი პრობლემა ქვეყნის გაერთიანებაზე ზრუნვაა. აქტიურ მოლაპარაკებებს აწარმოებდა ჩრდილოეთ კვიპროსის ლიდერ მეჰმედ ალი თალათისთან.

2012 წელს განაცხადა, რომ არ აპირებდა მეორე ვადით ქვეყნის სათავეში ყოფნას. 2014 წლის ოქტომბერში მოსკოვში შეხვდა თვითგამოცხადებული ყირიმის პრემიერ-მინისტრ სერგეი აქსიონოვს და მხარი დაუჭირა ყირიმის რუსეთთან მიერთებას.

თავისუფლად ლაპარაკობს რუსულ ენაზე, ჰყავს მეუღლე და სამი შვილი.

## იხილეთ აგრეთვე 
* კვიპროსის პრეზიდენტი

## რესურსები ინტერნეტში
* Profile in House of Representatives web site  

## სქოლიო
კატეგორია:დაბადებული 1946
კატეგორია:დაბადებული 25 აგვისტო
კატეგორია:გარდაცვლილი  21 ივნისი
კატეგორია:გარდაცვლილი 2019
კატეგორია:კვიპროსის პრეზიდენტები
კატეგორია:კვიპროსის პარლამენტის თავმჯდომარეები
კატეგორია:XXI საუკუნის კვიპროსელი პოლიტიკოსები
ავსტრალიური კელპი

**ავსტრალიური კელპი** () — ძაღლის ჯიში, რომელიც გამოყვანილია ავსტრალიაში 1870-იან წლებში.

ეს ჯიში შეიქმნა ჩრდილოინგლისური კოლის და ახალი სამხრეთ უელსელი შავ-ყავისფერი ძაღლის, სახელად კელპის შეჯვარების შედეგად. ავსტრალიური კელპი კომპაქტური, ძლიერი, სიამოვნებით და ძალდაუტანებლად მომუშავე ძაღლია, რომელიც ძალიან პოპულარულია ავსტრალიაში, სადაც მისი რაოდენობა 100 ათასს აღემატება. კელპი მზადაა იმუშაოს ნებისმიერ შინაურ ცხოველთან - იქნება ეს მსხვილი რქოსანი ცხოველი, ცხვარი, თხა თუ ფრინველი, სწორედ ამის გამო გაჩნდა ლეგენდა, რომ ამ ძაღლში დინგოს სისხლიცაა. თუმცა კელპის შესახებ ზუსტი ცნობები სულ სხვა რამეზე მეტყველებს. უფრო სავარაუდოა, რომ მისი წინაპარი კოლი იყო. ცნობილმა შოტლანდიელმა მწერალმა რობერტ ლუის სტივენსონმა რომანში "მოტალებული" ახსენა ძაღლი, რომელსაც "წყლის კელპს" უწოდებდა. 

ეს ზეაქტიული, მშფოთვარე ძაღლი ქალაქში ცხოვრებისათვის ნაკლებ გამოსადეგია. კარგად უძლებს სიცივეს და სიცხეს, სჭირდება დამატებითი დატვირთვა. აქვს გრძელი, ვიწრო თავი, ღრმა, განიერი მკერდი, საშუალო სიგრძის კუდი, ხშირი ბალანი, რომელსაც განსაკუთრებული მოვლა არ სჭირდება. ბალნის შეფერილობა შეიძლება იყოს ჟღალი, წითელი, ცისფერი, შოკოლადისფერი, შავი-ხორბლისფრით, შავი.

## რესურსები ინტერნეტში
* ავსტრალიური კელპი (ინგლისური)

კატეგორია:მეცხვარე და მოდარაჯე ძაღლები
კატეგორია:ავსტრალიური წარმოშობის ძაღლის ჯიშები
ავსტრალიური კეტლ დოგი

**ავსტრალიური კეტლ დოგი** () — ძაღლის ჯიში, რომელიც გამოყვანილია ავსტრალიაში XIX საუკუნეში.

ავსტრალიური კეტლ დოგი 60 წლიანი სელექციური მუშაობის შედეგია. საწყის ცხოველებს შორის არიან დინგო, მარმარილოსებრი გლუვბალნიანი მაღალმთიელი კოლი, დალმაციელი და, შესაძლოა, ბულტერიერი. დიდ ბრიტანეთში, დოკებში იყენებდნენ დღესდღეობით გადაშენებულ ცისფერ ჰილერებს, რომლებიც ნახირ ფეხებში კბენდნენ, რათა გემზე შეერეკათ. მიუხედავად იმისა, რომ წარმოშობით ავსტრალიური კეტლ დოგი არაფრითაა დაკავშირებული ცისფერ ჰილერთან, ის ძალიან ჰგავს ამ ძველ საპორტო ძაღლს. ერთ-ერთი ავსტრალიელი პირველმოსახლე, ტომას სმიტ ჰოლი, XIX საუკუნეში ცდილობდა მიეღო ძაღლი, რომელიც ცისფერ ჰილერს დაემსგავსებოდა, მაგრამ საკმარისად გამძლე ინებოდა, რათა გაეძლო ნახირის მწყემსობის მძიმე შრომისთვის. მან გამოიყენა დინგოს თვისება - ნადავლს ფრთხილად მიეპაროს და მიიღო ჯიში, რომელიც ძალიან ჰგავს თანამედროვე მეცხვარე ძაღლებს. უნდა გაითვალისწინოთ, რომ ამ ძალიან ფრთხილმა ძაღლმა ადამიანებთან და სხვა ცხოველებთან კონტატში შესვლა პატარაობიდანვე უნდა დაიწყოს. 

ავსტრალიურ კეტლ დოგს აქვს დაცქვეტილი ყურები, ღრმა, ფართო მკერდი. ის ადვილად ეგუება სიცხეს, კარგი მოდარაჯეა. ვერ ეგუება ქალაქის პირობებში ცხოვრებას, ძნელად ურთიერთობს ბავშვებთან და ცხოველებთან. ბალნის შეფერილობა შეიძლება იყოს ჟღალი, ცისფერი. მუქ-ყავისფერ თვალებს მეტყველი, ყურადღებიანი გამოხედვა ახასიათებს.

## რესურსები ინტერნეტში
* ავსტრალიური კეტლ დოგი (ინგლისური)

კატეგორია:მეცხვარე და მოდარაჯე ძაღლები
კატეგორია:ავსტრალიური წარმოშობის ძაღლის ჯიშები
კვიპროსის დემოგრაფია

**კვიპროსის დემოგრაფია** — კვიპროსის  მოსახლეობის შემადგენლობისა და მოძრაობის ხალხთაღწერილობა, მათ შორის: მოსახლეობის ზრდა, მოსახლეობის სიმჭიდროვე, ეთნიკური კუთვნილება, განათლების დონე, ჯანმრთელობისა და ეკონომიკური მდგომარეობა, რელიგიური კუთვნილება და სხვა ასპექტები. 
კვიპროსის მოსახლეობა ორ ძირითად ეთნიკურ ჯგუფად, კვიპროსელ ბერძნებად და კვიპროსელ თურქებად იყოფა. მათ გააჩნიათ საერთო წეს-ჩვეულებები, თუმცა  ეროვნებაზე, რელიგიაზე, ენასა და საკუთარ სამშობლოსთან კავშირზე დაფუძნებულ თვითმყოფადობას ინარჩუნებენ. 1964 წლამდე, სანამ დაპირისპირება დაიწყებოდა, კვიპროსის მოსახლეობის 77%-ს კვიპროსელი ბერძნები, 18%-ს კვიპროსელი თურქები, 5%-ს კი — სხვა ეროვნების წარმომადგენლები შეადგენდნენ.

1974 წლიდან, თურქების კვიპროსში შეჭრის შემდეგ, ქვეყანა დე ფაქტოდ გაიყო ორ ნაწილად: დღეს კვიპროსელი ბერძნების 99.5%  კვიპროსის რესპუბლიკაში, ხოლო კვიპროსელი თურქების 98.7%  ჩრდილოეთ კვიპროსში ცხოვრობს (სხვა ეროვნების მოსახლეობის 99.2%-მა თავი მოიყარა ბერძნულ კვიპროსში). სამხრეთ კვიპროსში, სადაც უმრავლესობა ბერძენია, ძირითადად ლაპარაკობენ ბერძნულ ენაზე, ხოლო ჩრდილოეთით, სადაც უმრავლესობა თურქია, საუბრობენ თურქულად. ინგლისური ენა ფართოდ გამოიყენება მთელ კუნძულზე. 

კვიპროსის საერთო მოსახლეობა 2006 წლის ბოლოსთვის იყო დაახლოებით 1 მილიონზე მეტი, რომელთაგან 789 300 კაცი ცხოვრობს მთავრობის მიერ კონტროლირებად ტერიტორიაზე, ხოლო 265 100 — ჩრდილოეთ კვიპროსში. ჩრდილოეთ კვიპროსში მცხოვრები 150 000-160 000 თურქი იმიგრანტი, რომელსაც კვიპროსის მთავრობა არალეგალურად მცხოვრებ მოსახლეობად თვლის, ოფიციალურ სტატისტიკურ მონაცემებში არ იგულისხმება.

## მოსახლეობა 
:838 897 კაცი კვიპროსის მთავრობის მიერ კონტროლირებად ტერიტორიაზე (2011 წლის ოქტომბრის მოსახლეობის აღწერის წინასწარი შედეგები) 
:265 100 კაცი ჩრდილოეთი კვიპროსში (2006 წლის მოსახლეობის აღწერა).
:1 103 997 კაცი კვიპროსის საერთო მოსახლეობა (მთლიანი მოსახლეობა მთავრობის მიერ კონტროლირებადი ტერიტორიასა და ჩრდილოეთ კვიპროსში, 2006-2007 წლის მონაცემები)
**მოსახლეობა მოქალაქეობის მიხედვით**

*კვიპროსის მთავრობის მიერ კონტროლირებადი ტერიტორია*: 
:1992 წლის აღწერა: 95.8% კვიპროსელი, 4.2% სხვა 
:2001 წლის აღწერა: 90.6% კვიპროსელი, 9.4% სხვა 

### სამხრეთი
1961-1973 9 760 თურქმა და 39 192 ბერძენმა დატოვა კვიპროსი.
საერთო ჯამში, 1955-1973 წლებში 16 519 თურქი და 71 036 ბერძენი წავიდა კუნძულიდან. ემიგრირებულ თურქთაგან მხოლოდ 290 გაემგზავრა თურქეთში.

## სქოლიო
პეტრონილა არაგონელი

**პეტრონილა არაგონელი** (; დ. 29 ივნისი, 1139 — გ. 15 ოქტომბერი, 1173) — არაგონიის დედოფალი 1157-1164 წლებში. არაგონის მეფის რამირო II-ისა და მისი ცოლის აგნესა აკვიტანიელის შვილი. 1164 წელს უარყო  ყველა ტიტული ალფონსო II-ს სასარგებლოდ.

## ბიოგრაფია 
ალფონსო I დამპყრობელი გარდაიცვალა 1134 წლის 7 სექტემბერს ომში ალმორავიდებთან დამარცხების შემდეგ ფრაგთან სიახლოვეს, ისე რომ არ დაუტოვებია მემკვიდრე. ანდერძის თანახმად სამეფოს კარზე უნდა ასულიყო სამხედრო-რელიგიური ორდენის იოანიტებისა და ტამპლიერების ეპისკოპოსი, მისი ძმა რამირო, რომელიც კიდეც აირჩიეს არაგონის მეფედ.

რამირო II-მ 1135 წელს ცოლად შეირთო აგნესა დე პუატუ. ამ ქორწინებიდან 1136 წლის 29 ივლისს დაიბადა პეტრონილა. თავიდან რამირო II-ს უნდოდა იგი გაეთხოვებინა სანჩო კასტილიელზე და დადო მასთან ხელშეკრულება. ამ ხელშეკრულების თანახმად რამირო ინარჩუნებდა სიუზერენიტეტს სარაგოსას სახელმწიფოზე.  ალფონსოს მიზანი იყო ლეონის, კასტილიისა და არაგონის გაერთიანება.

მაგრამ, ეს ალიანსი არაგონიის მმართველებისა და ნავარიის მეფის გარსია IV-ის წინააღმდეგობას წააწყდა.

ერთი წლის შემდეგ 1137 წლის 11 აგვისტოს რამირო II და რამონ ბერენგერმა რომელიც ბარსელონის საგრაფოს ხელმძღვანელობდა ხელი მოაწერეს საქორწინო ხელშეკრულებას რომლის თანახმადაც პრინცესა პეტრონილა ხდებოდა გრაფის საცოლე რამირო მეორე წავიდა მონასტერში თუმცა შეინარჩუნა მეფის ტიტული. მისი ცოლი აგნესა კი დაბრუნდა აკვიტანიაში.

პეტრონილა გაემგზავრა ბარსელონაში, მისი ქორწილი რამირო ბერენგერთან დიდი ზარზეიმით აღნიშნეს 1150 წელს როდესაც ის გახდა 14 წლის.

1162 წელს ქმრის გარდაცვალების შემდეგ  პეტრონილა ორი წლის განმავლობაში რჩებოდა ტახტის მმართველი. მან 1164 წელს უარყო ყველა თავისი ტიტული თავისი შვილის სასარგებლოდ. იგი აღარ გათხოვილა და ცხოვრობდა ჩვეულებრივი ცხოვრებით.

პეტრონილა არაგონელი გარდაიცვალა 1173 წლის 15 ოქტომბერს იგი დაკრძალეს ბარსელონის საკათედრო ტაძარში.

პეტრონილას ერთადერთი მეუღლე იყო რამონ ბერენგერი ბარსელონის გრაფი, რომელიც მასზე 20 წლით უფროსი იყო, მათი ქორწილი შედგა 1150 წელს ლერიდაში. ამ ქორწინებიდან დაიბადა 5 შვილი.

## რესურსები ინტერნეტში
* 
* არაგონი

კატეგორია:არაგონის მეფეები
კატეგორია:დაბადებული 29 ივნისი
კატეგორია:დაბადებული 1139
კატეგორია:გარდაცვლილი 15 ოქტომბერი
კატეგორია:გარდაცვლილი 1173
კატეგორია:არაგონის ინფანტები
მალეკულა

**მალეკულა** () ან *მალაკულა* () — ფართობის მხრივ მეორე კუნძული ახალი ჰებრიდების არქიპელაგში, შედის ვანუატუს რესპუბლიკაში. 2009 წლისთვის კუნძულის მოსახლეობის რაოდენობა შეადგენს 22 902 ადამიანს, თანაც მოსახლეობის დიდი ნაწილი ცხოვრობს სანაპიროზე.

## გეოგრაფია 
კუნძული მალეკულა მდებარეობს ახალი ჰებრიდების არქიპელაგის ცენტრალურ ნაწილში წყნარ ოკეანეში, მალოს და ესპირიტუ-სანტოს კუნძულებს შორის, რომლებიც იმყოფებიან ჩრდილო-დასავლეთით და რომლებისგანაც გამოყოფილია ბუგენვილის სრუტით, დარქმეული ფრანგი მკვლევარის ლუი ანტუან დე ბუგენვილის პატივსაცემად. იქვე მდებარეობენ ამბრიმის კუნძული, რომელიც იმყოფება აღმოსავლეთით და ეპის კუნძული, რომელიც იმყოფება სამხრეთ-აღმოსავლეთით. კუნძულისგან უშუალო სიახლოვეს, მალეკულას აღმოსავლეთ სანაპიროსთან, მდებარეობენ მცირე მარჯნული კუნძულები ვაო, ატჩინი, ვალო, რანო, ნორსუპი, ურიპივი და ური. სამხრეთ-აღმოსავლეთ სანაპიროსთან მდებარეობს მასკელაინის კუნძულები, სამხრეთ სანაპიროსთან — ლემბრუს, ვიტოს და ჰამბის კუნძულები, სამხრეთ-დასავლეთ სანაპიროსთან — კუნძული ტომამი. უახლოესი მატერიკი, ავსტრალია, მდებარეობს 1200 კმ-ში.

კუნძულს აქვს ვულკანური წარმოშობა.

1768 წელს კუნძულის გასწვრივ გაცურა ფრანგმა მოგზაურმა ლუი ანტუან დე ბუგენვილმა, რომლის პატივსაცემადაც დაერქვა სახელი სრუტეს, რომელიც გამოყოფს კუნძულ მალეკულას კუნძულ ესპირიტუ-სანტოსაგან.

1906 წლის მარტში მალეკულა, როგორც ახალი ჰებრიდების სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი.

1939 წელს კუნძულის ჩრდილოეთ ნაწილში შეიქმნა კოპრის წარმოების პირველი კოოპერატივი (2009). ყველაზე დიდი დასახლება და მალამპას პროვინციის ადმინისტრაციული ცენტრია — ლაკატორო, რომელიც განლაგებულია კუნძულის აღმოსავლეთ სანაპიროზე. ტომი დიდი ნამბასი ყველაზე უფრო ნაკლებად დაზარალდა ევროპელი კოლონიზატორებისაგან, საკუთარი მეომრული ხასიათის და კანიბალიზმის პრაქტიკის გამო.

## ეკონომიკა 
მალეკულას კუნძულის ეკონომიკის საფუძველია — სოფლის მეურნეობა: კუნძულის აღმოსავლეთ სანაპიროზე მდებარეობს ქოქოსის პალმის (ქოქოსის ენდოსპერმისაგან აწარმოებენ კოპრას) და კაკაოს პლანტაციები. განვითარებულია ტურიზმი.

არსებობს საჰაერო და საზღვაო კავშირები ვანუატუს სხვა კუნძულებთან.

## რესურსები ინტერნეტში
* ვანუატუს კუნძულები 

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
სანჩო ორდონიესი

**სანჩო ორდონიესი** (; დ. დაახლ. 895 — გ. 929) — გალისიის მეფე 926 წლიდან, ლეონის მეფე ორდონიო II-ისა და ელვირა მენენდესის უფროსი ვაჟი, პერესების დინასტიის წარმომადგენელი.

## ბიოგრაფია 
924 წელს ორდონიო II-ს სიკვდილის შემდეგ მისი სამეფო გადავიდა არა  ვაჟიშვილების სანჩოს, ალფონსოს და რამიროს ხელში, არამედ მიიერთა უმცრომა ძმამ ფრუელა II-მ. ამრიგად ამ უკანასკნელის მიერ გაერთიანდა სამი სამეფო: ლეონი, გალისია და ასტურია. როდესაც 925 წელს  ფრუელა II გარადაიცვალა, გამეფდა მისი ვაჟი ალფონსო ფროილასი. ამავე წელს ახალ მეფეს აუჯანყდნენ ორდონიო II-ს ვაჟები იმ მოტივით, რომ მათი მამა იყო ფრუელა II-ს უფროსი ძმა და ამიტომ  ისინი იყვნენ ტახტის მემკვიდრეები. ეყრდნობოდნენ რა გალისიის თავად-აზნაურობას (რომლის თვალსაჩინო წარმომადგენლებზე იყვნენ დაქორწინებული სანჩო და რამირო) და ეკლესიას (განსაკუთრებით სანტიაგო-დე-კომპოსტელას ეპისკოპოსს ხერმენგილდას) ასევე ნავარის მეფე სანჩო I გარსესის დახმარებას, ძმებმა ალფონსო ფროლაისი გააძევეს ლეონიდან. 

სანჩომ უარი განაცხადა გვირგვინზე უმცროსი ძმის ალფონსოს სასარგებლოდ, რომელიც ტახტზე ავიდა ალფონსო IV სახელით. 926 წელს ძმებმა ალფონსო ფროილასი გააძევეს გალისიიდანაც. აქ გამეფდა სანჩო ორდონიესი. მისმა  ძმამ  რამირომ მიიღო ვიზეუს საგრაფო, რომელიც ექვემდებარებოდა  გალისიის მეფეს. ალფონსო ფროილასი სიცოცხლის ბოლომდე  ცდილობდა წაერთმია ორდონიო II-ს ვაჟებისთვის მამისეული მიწები, თუმცა უშედეგოდ. 

გამეფების შემდეგ სანჩო I-მა გააგრძელა მამისეული პოლიტიკა, ამყარებდა კავშირებს თავად-აზნაურობასა და ეკლესიასთან. დღემდე შემონახულია სანჩო I-ისა და მისი მეუღლის გოტოს ხელმოწერილი რამდენიმე ქარტია, რომელშიც სამეფო წყვილი გადასცემს ან იღებს საჩუქრად გალისიის დიდებულებს სამფლობელოებს და ძვირფასეულობას. კიდევ უფრო მეტი დოკუმენტია შემონახული იმის დასტურად, თუ როგორ  ასაჩუქრებს მეფე ეკლესია-მონასტრებს. განსაკუთრებით გულუხვი შესაწირია გაცემული სანტიაგო-დე-კომპოსტელასა და სანტა-მარია-დე-ლეონეს მონასტრის სახელზე. სანტა-მარია-დე-ლეონეს სასარგებლო ქარტია გასცა სამი სამეფოს გენერალურ სეიმზე, რომელიც ჩატარდა 927 წლის დეკემბერში სარიაში და ხელმოწერილია ძმების სანჩოს, რამიროსა და ალფონსო IV-ს მიერ. 

სანჩო I ორდონესი დაქორწინდა გოტო მონიშზე (გოტო ნუნიესი; გარდაიცვალა არაუგვიანეს  963 წლის 1 მარტისა). იგი იყო გალისიელი არისტოკრატის მუნიუ გუტერეშისა და ელვირა არიაშის ასული, რომელიც თავისმხრივ იყო კოიმბრის გრაფის არიაშ მენდეშის ასული. ეს ქორწინება იყო უნაყოფო. 

მეფე სანჩო I გარდაიცვალა 929 წლის ზაფხულში. მის შემდეგ გამეფდა მისი ძმა ალფონსო IV, რომელმაც კვლავ გააერთიანა ლეონი, გალისია და ასტურია.

## ლიტერატურა
*Rodríguez Fernández, Justiniano (1997). García I, Ordoño II, Fruela II, Alfonso IV. Burgos: Editorial La Olmeda. ISBN 84-920046-8-1.

## რესურსები ინტერნეტში
* 

კატეგორია:გალისიის მეფეები
კატეგორია:გარდაცვლილი 929
შეუნგ-ვანი (სადგური)

**შეუნგ-ვანი** — სადგური ჰონგ-კონგში, კუნძულის ხაზზე. მდებარეობს შეუნგ-ვანში, ცენტრალურ და დასავლეთ რაიონებში. სადგური  გაიხსნა 1986 წლის 23 მაისს.

## რესურსები ინტერნეტში
*MTR Corporation - Sheung Wan Station Street Map 
*MTR Corporation - Sheung Wan station location map
*MTR Corporation - Central Station train service on time 

კატეგორია:კუნძულის ხაზი
საქართველოს სახელწოდება

**საქართველო** — ქართველი ერის ეროვნული სახელმწიფოს თვითდასახელება (ავტონიმი) ჩამოყალიბებული ადრეულ შუა საუკუნეებში სრულიად-ქართველთა კულტურული და პოლიტიკური ერთიანობით. სახელი მომდინარეობს საქართველოს ცენტრალური რეგიონი ქართლისაგან, რომელიც კლასიკური და ბიზანტიური წყაროებით ცნობილია როგორც იბერია. 

საქართველოს სახელწოდება დასავლურ ქვეყნებში დამკვიდრდა, როგორც „**გეორგია**“, ხოლო უმეტესად სლავურ საზოგადოებებში რუსული გავლენით დამკვიდრდა სახელით „**გრუზია**“ (). როგორც დასავლური ისევე რუსულენოვანი ეგზონიმები ეფუძნება ქართველების უძველეს სპარსულ განსაზღვრება vrkan/gurgan-ს (𐎺𐎼𐎣𐎠𐎴), რომელიც „მგლების ქვეყანას“ ნიშნავს.

## ავტონიმი 
ქართველები საკუთარ სამშობლოს „საქართველოს“ უწოდებენ. ეს სიტყვა შედგება ორი ნაწილისგან: ფუძე „ქართველ-ი“, რომელიც, კლასიკურ და ბიზანტიურ წყაროთა ცნობით, თავდაპირველად მხოლოდ საქართველოს ცენტრალური რეგიონების ქართლისა და იბერიის სამეფოთა მცხოვრებლებზე ვრცელდებოდა. მე-9 საუკუნისთვის, „ქართლის“ მნიშვნელობა გაიზარდა და გავრცელდა შუა საუკუნეების საქართველოს სხვა კუთხეებზეც რელიგიასთან, კულტურასა და ენასთან ერთად. მეორე ნაწილია ქართული ცირკუმფიქსი *სა*-X-*ო*, სტანდარტული გეოგრაფიული კონსტრუქცია, რომელიც აღნიშნავს „ადგილს, სადაც X მოსახლობს“, სადაც X ეთნონიმია.

ტერმინი „საქართველო“ ქართულ საისტორიო წყაროებში პირველად VIII საუკუნეში ქართლის ცხოვრებაში ჯუანშერთან დასტურდება. მომდევნო 200 წლის განმავლობაში ეს ტერმინი განიცდიდა ცვლილებებს, ვიდრე 1008 წელს არ გახდა ბაგრატ III-ის პოლიტიკურ გაერთიანებაში შემავალ ტერიტორიებზე (ქართლი, იბერია და აფხაზეთის სამეფო) მცხოვრები ხალხის სამშობლოს თვითდასახელება. თუმცა, იგი ოფიციალურად საყოველთაო ხმარებაში ადრეულ XIII საუკუნემდე არ შემოსულა.
## ლიტერატურა 
* პაიჭაძე, გიორგი (გამ., 1993), საქართველოსა და ქართველების აღმნიშვნელი უცხოური და ქართული ტერმინოლოგია. *მეცნიერება*, ISBN 5-520-01504-X
## სქოლიო 
კატეგორია:საქართველოს ისტორია
კატეგორია:ტოპონიმიკა
ცენტრალური (სადგური)

**ცენტრალური** — სადგური ჰონგ-კონგში, კუნძულისა და ცუენ-ვანის ხაზზე. მდებარეობს ცენტრში, ცენტრალურ და დასავლეთ რაიონებში. სადგური კუნძულის ხაზზე გაიხსნა 1986 წლის 23 მაისს, ხოლო ცუენ-ვანის ხაზზე 1980 წლის 12 თებერვალს.

## რესურსები ინტერნეტში
* MTR Corporation - Central Station Street Map 
* MTR Corporation - Central Station location map 
* MTR Corporation - Central Station and Hong Kong Station train service time 

კატეგორია:კუნძულის ხაზი
კატეგორია:ცუენ-ვანის ხაზი
დიდი გმირების ექვსეული (ფილმი)

***დიდი გმირების ექვსეული*** (, აგრეთვე ცნობილი როგორც ***დიდი გმირი*** და ***გმირების ქალაქი***) — Walt Disney Animation Studios-ის 2014 წლის 3D კომპიუტერული ანიმაციური სუპერგმირული კომედიური დრამა. მისი დისტრიბუტორია Walt Disney Pictures. ფილმის რეჟისორები არიან დონ ჰოლი და კრის უილიამსი. იგი არის 54-ე სრულმეტრაჟიანი ანიმაციური ნამუშევარი უოლტ დისნეის სრულმეტრაჟიანი ფილმების სერიაში.

ფილმი ნაწილობრივ ეფუძნება მარველის კომიქსების ამავე სახელწოდების გმირების თავგადასავლებს 

და ასახავს ახალგაზრდა ჰირო ჰამადას ამბავს, რომელიც ქმნის სუპერგმირების გუნდს და უპირისპირდება მისი ძმის მკვლელს, შენიღბულ მტერს.
პერსონაჟებს ახმოვანებენ სკოტ ედსიტი, რაიან პოტერი, დენიენ ჰენი, ტი ჯეი მილერი, ჯეიმი ჩანგი, დეიმონ ვაიანს უმცროსი და გენესის როდრიგესი, ალან ტუდიკი, ჯეიმზ კრომუელი და მაია რუდოლფი.

*დიდი გმირების ექვსეული* არის დისნეის პირველი სრულმეტრაჟიანი ანიმაციური ფილმი Marvel Comics-ის პერსონაჟების მონაწილეობით. 2009 წელს Marvel Entertainment უოლტ დისნეის კომპანიამ შეიძინა. სტუდიამ შექმნა ახალი კომპიუტერული პროგრამული ტექნოლოგია, რომელიც დაეხმარა ფილმის ვიზუალური ეფექტების შექმნისას.

*დიდი გმირების ექვსეულის* პრემიერა გაიმართა ტოკიოს საერთაშორისო კინოფესტივალის ფარგლებში, 2014 წლის 23 ოქტომბერს და აბუ-დაბის კინოფესტივალზე, 3D-ში, 2014 წლის 31 ოქტომბერს. აშშ-ში ფილმი გამოვიდა 2014 წლის 7 ნოემბერს. მან კრიტიკოსების აღიარება და კომერციული წარმატება დაიმსახურა, მსოფლიო მასშტაბით 657 მილიონი აშშ დოლარის სახით, იქცა რა 2014 წლის ყველაზე შემოსავლიან ანიმაციურ ფილმად. ფილმმა მიიღო ოსკარი საუკეთესო ანიმაციური ფილმისთვის და „ბავშვების არჩევანის ჯილდო“ — იმავე კატეგორიაში. იგი აგრეთვე ნომინირებული იყო „ენიზე“, ოქროს გლობუსზე და BAFTA-ზე საუკეთესო ანიმაციური ფილმის კატეგორიებში. DVD და Blu-ray დისკებზე ფილმი 2015 წლის 24 თებერვალს გამოვიდა.

## რესურსები ინტერნეტში 
* 
* 
* 
* 
* 
* 
* *დიდი გმირების ექვსეული* უოლტ დისნეის ანიმაციური სტუდიების საიტზე
* *დიდი გმირების ექვსეული* საიტზე The Movie Sleuth

## სქოლიო 
კატეგორია:Walt Disney Pictures-ის ფილმები
კატეგორია:2014 წლის 3D ფილმები
კატეგორია:2014 წლის ფილმები
კატეგორია:ამერიკული ანიმაციური ფილმები
კატეგორია:ფილმები რობოტებზე
კატეგორია:2014 წლის ანიმაციური ფილმები
კატეგორია:უოლტ დისნეის სტუდიების ანიმაციური ფილმები